**ANUNȚ PUBLIC nr. 5**

Primăria municipiului Dej

Data anunțului: 28.11.2023

**ELABORAREA și ACTUALIZAREA PLANULUI URBANISTIC GENERAL**

**MUNICIPIUL DEJ, jud. Cluj**

Având în vedere Ordinul nr. 2701/30.12.2010 al Ministerului Dezvoltării Regionale și Turismului pentru aprobarea Metodologiei de informare și consultare a publicului, cu privire  la elaborarea sau revizuirea  planurilor de amenajare a teritoriului și de urbanism, se face cunoscută publicului etapa de documentare și elaborare a studiilor de fundamentare, pentru elaborarea documentației de urbanism „REACTUALIZARE PLAN URBANISTIC GENERAL ȘI REGULAMENT LOCAL DE URBANISM” al Municipiului Dej , județul Cluj”.

**Argumentare**: Planul urbanistic general are atât caracter director şi strategic, cât şi caracter de reglementare şi reprezintă principalul instrument de planificare operațională, constituind baza legală pentru realizarea programelor şi acțiunilor de dezvoltare. Fiecare unitate administrativ-teritorială trebuie să își actualizeze la maximum 10 ani Planul urbanistic general în funcție de evoluția previzibilă a factorilor sociali, geografici, economici, culturali şi a necesităților locale.

**Inițiator: Primăria Municipiului Dej.**

Conform Legii 350/2001 privind amenajarea teritoriului și urbanismului, art. 46 alin (4) „Planul urbanistic general se elaborează în baza strategiei de dezvoltare a localității şi se corelează cu bugetul şi programele de investiții publice ale localității, în vederea implementării prevederilor obiectivelor de utilitate publică”.



|  |  |
| --- | --- |
| **PUBLICUL ESTE INVITAT SĂ TRANSMITĂ OPINII ȘI PROPUNERI**, privind **studiile de fundamentare** elaborate pentru documentația de urbanism P.U.G. Municipiul Dej.În perioada **28.11 – 12.12.2023**, **ACCESÂND ACEST** [**LINK**](https://qrco.de/bc0bJe)sau **QR\_CODE**, secțiunea „*Consultă - Etapa I P.U.G.*”se pot transmite opinii sau la adresele menționate mai jos.**Responsabilitatea informării și consultării publicului revine**:* PRIMĂRIA MUNICIPIULUI DEJ
* Serviciul de urbanism și Amenajarea teritoriului prin arhitect-șef arh. Szervaczius Laszlo Victor
* Adresa: Municipiul Dej, str. 1 Mai nr. 2, 405200, Dej, jud. Cluj,

telefon (+40) 264 - 211790, e-mail: primaria@dej.ro |   |

Opiniile și propunerile populației sunt necesare în vederea stabilirii cerințelor de elaborare a documentației de urbanism P.U.G. Preliminar, care va fi elaborat în etapa următoare.

Etapele preconizate pentru consultarea publicului până la aprobarea planului sunt:

* **Implicarea publicului în etapa de documentare și elaborare a studiilor de fundamentare**;
* Implicarea publicului în etapa elaborării propunerilor;
* Implicarea publicului în etapa aprobării documentației de urbanism PUG, conform prevederilor Legii 52/2003 și a Legii 544/2001;
* Implicarea publicului în monitorizarea implementării documentației de urbanism PUG conform Legii 544/2001.

|  |  |
| --- | --- |
| PRIMAR,Costan MORAR | Arhitect-Șef,SZERVACZIUS Laszlo Victor |